Ó súkkulaði , elsku súkkulaði . Ég á mjög erfitt að standast þá freistingu að fá mér einn súkkulaðibita á kvöldin , sama hvað ég reyni og segi við mig sjálfa að nú fái ég mér ávöxt í staðinn þá veit ég ekki fyrr en ég er komin með súkkulaðistykki upp í munninn eða búin að klára Nóa Kropps pokann . Súkkulaði er einmitt aðal atriðið í þessari færslu , ég ætla að deila með ykkur uppskrift ef uppskrift má kalla að einföldum en stórkostlega góðum súkkulaðibitum . Ég segi það og skrifa að þetta eru með betri súkkulaðimolum sem ég hef smakkað . Ég mæli með að þið prófið , þá sérstaklega með kvöldkaffinu eftir góða máltíð . Gómsætur súkkulaðimoli með hnetusmjöri . 100 g 70% súkkulaði 1 . Bræðið súkkulaði og kókosolíu yfir vatnsbaði . 2 . Setjið 2 msk af bræddu súkkulaði í bollakökuform , setjið síðan eina teskeið af hnetusmjöri ofan í og að lokum 1 msk af súkkulaði yfir . Ég fékk fjóra væna súkkulaðibita en ef ég ætti t.d. klakaform þá hefði ég gert minni og þá fleiri . Ég sáldraði smá kókosmjöli yfir og það kom mjög vel út . Setjið súkkulaðibitana í frystinn í lágmark klukkustund áður en þið njótið þeirra . Kvöldkaffið mitt hefur sjaldan verið eins ljómandi gott . Það góða við þessa súkkulaðibita er að einn – tveir molar eru alveg nóg . Það er ekki eins og með blessaða Nóa Kroppið , ég get ekki hætt fyrr en pokinn er búinn . Ég mæli með að þið prófið þessa einföldu og dásamlegu súkkulaðimola kæru vinir . Ég vona að þið eigið eftir að njóta þeirra .